
מכרז מס' 84/11
רכישה, רענון ואיחסון עד 100 טון  שמרים יבשים ממשלתי

משרד התעשייה, המסחר והתעסוקה, מעוניין בקבלת הצעות לרכישת ולמתן שירותי רענון ואיחסון לכמות של עד  100 טון שמרים יבשים ממשלתי ולא פחות מ-50 טון כמפורט במסמכי המכרז.

1. תחילת מתן שרות על-ידי הזוכה עם גמר הליכי המכרז או עפ"י החלטת המשרד. 
2. משך ההתקשרות לשנה עם אופציה למשרד בלבד להארכה, בשלוש שנים נוספות, עד שנה בכל פעם.
3. עיקרי תנאים מוקדמים להשתתפות במכרז (תנאי סף) נוסח מלא מופיע במכרז:
1.   על המציע לצרף להצעתו אישור לפי חוק עסקאות גופים ציבוריים, תשל"ו-1976 
      והתיקונים לו של פקיד מורשה, רואה חשבון או יועץ מס, או אישור ממוחשב מאתר 
      האינטרנט של רשות המיסים  המעיד שהמציע מנהל פנקסי חשבונות על פי פקודת  
      מס הכנסה [נוסח חדש] וחוק מס ערך מוסף תשל"ו-1975 או שהוא פטור מלנהלם  
      ושהוא נוהג לדווח לפקיד שומה על הכנסותיו וכן מדווח למנהל מס ערך מוסף על 
      עסקאות שמוטל עליהן מס לפי חוק מס ערך מוסף.
2.   מציע שהוא חברה או שותפות אינו חייב בחובות אגרה שנתית לשנים שקדמו לשנה 
      בה מוגשת ההצעה. בנוסף, ביחס לחברה, החברה אינה חברה מפרת חוק או שהיא    
      בהתראה לפני רישום כחברה מפרת חוק. "חברה מפרת חוק" לעניין סעיף זה הינה 
      חברה או חברת חוץ שהפרה חובה לשלם אגרה או תשלומים אחרים שהיא חייבת 
      בתשלומם לפי סעיף 44(6) בחוק החברות, התשנ"ט-1999 (להלן: "חוק החברות"), או 
      שהפרה חובה להגיש דוח לפי הוראות סעיפים 141 או 348 בחוק החברות ואשר רשם 
      החברות רשם אותה במרשם החברות כחברה מפרת חוק לפי סעיף 362א' לחוק 
      החברות.
3.   ערבות בנקאית אוטונומית או ערבות מחברת ביטוח ישראלית (חתומה ע"י החברה 
      עצמה) שברשותה רישיון לעסוק בביטוח על-פי החוק – לפקודת משרד התעשייה, 
      המסחר והתעסוקה, על שם המציע – בסכום של --.68,000 ₪ בתוקף עד ליום 
      15.5.2012.


4.   על המציע להיות בעל ניסיון קודם של שלוש שנים לפחות במהלך עשר השנים 
      שקדמו למועד האחרון להגשת הצעות למכרז-ביבוא ואיחסון שמרים או בייצור 
      ואיחסון שמרים או בשיווק ואיחסון שמרים. 
5.   לרשות המציע מבנה או מספר מבנים המתאימים לאיחסון כמות מלאי השמרים 
      המוצעת ע"יהמציע.
6.   המציע שילם את הסכום הנקוב תמורת השתתפותו במכרז עד למועד האחרון להגשת 
      הצעות במכרז.
4. מסמכים שעל המציע לצרף להצעתו, לצורך הוכחת עמידתו בתנאי הסף
1.   במידה והמציע תאגיד – תעודת רישום תאגיד
2.   אישור ניהול תקין מרשם העמותות, במידה והמציע עמותה רשומה.
3.   התחייבות חתומה בדבר העסקת עובדים זרים כדין ותשלום שכר מינימום לפי
      חוק עסקאות גופים ציבוריים.
4.   הצהרת המציע כי שילם בקביעות בשנה האחרונה לכל עובדיו כמתחייב מחוקי 
      העבודה, צווי הרחבה וכו', וכי ישלם כנ"ל במהלך כל תקופת ההתקשרות.
5.   התחייבות המציע לעמוד בכל הדרישות במפרט ללא יוצא מן הכלל.
6.   אישור  מעורך דין על התחייבות המציע לעשות שימוש אך ורק בתוכנות מחשב 
      מורשות. 
7.   דו"חות כספיים לשנים 2009 ו-2010.
8. מסמכים ספציפיים כנדרש במכרז מהם עולה כי לרשות המציע מבנה או מספר 
      מבנים (רצוי פיזור האיחסון ברחבי הארץ) לאיחסון 100 טון מלאי שמרים או לכל 
      הפחות 50 טון המסוגל  לספק את השירות כנדרש במכרז.
9.   על המציע שהוא חברה/שותפות רשומה לצרף להצעתו נסח חברה/שותפות עדכני 
      מרשות התאגידים.
10. קבלה בדבר תשלום עבור מסמכי המכרז, יודגש כי הקבלה אינה ניתנת להעברה.
ועדת המכרזים תהייה רשאית עפ"י שיקול דעתה לפנות אל המציעים בבקשה להגשת הצעת מחיר נוספת בהתקיים אחד או יותר מהתנאים המפורטים במכרז (הליך תחרותי נוסף).
ניתן לעיין במסמכי המכרז ללא תשלום הן במשרדנו בכתובת הר"מ והן באתר האינטרנט – ניתן להוריד את המכרז ללא תשלום מאתר האינטרנט של המשרד שכתובתו: www.moital.gov.il  תחת הכותרת "שירותים נבחרים" - "מכרזים" אך הגשת הצעה מחייבת תשלום עבור  מסמכי המכרז.

את חומר המכרז ניתן לקבל גם במשרדי יחידת המכרזים, משרד התעשייה, המסחר והתעסוקה, רח' בנק ישראל 5, קריית הממשלה, ירושלים, קומה 4, חדר 4147, טלפון 02-6662600/1  בין 

השעות 9:00 – 15:00 כנגד הצגת טופס הפקדה מקורי ע"ס --.500 ₪ (שלא יוחזר) מבנק הדואר, סניף 001 לחשבון מס' 31514 לטובת משרד התעשייה, המסחר והתעסוקה, או באמצעות אתר האינטרנט בכתובת הנ"ל.

שאלות והבהרות בכתב בלבד לפקס מס' 02-6662937 עד לתאריך 15.1.2012 שעה 12:00 למר מיכאל אלאלוף, יש לוודא אישור קבלת הפקס בטלפון מס' 02-6662600/1.

תשובות יפורסמו באתר האינטרנט בכתובת הנ"ל החל מתאריך 22.1.2012.
התשובות לשאלות מהוות חלק בלתי נפרד ממסמכי המכרז.
על המציע להגיש הצעתו בשלושה עותקים כנדרש במכרז לתיבת המכרזים במשרד התעשייה, המסחר והתעסוקה, רח' בנק ישראל 5, קריית הממשלה, ירושלים, בקומת הכניסה ליד המעליות ע"ג התיבה רשום "משרד התעשייה, המסחר והתעסוקה".

המועד האחרון להגשת ההצעות למכרז ביום  שני, י"ג שבט  התשע"ב – 6.2.2012 עד השעה 12:00.

למען הסר ספק, מובהר כי במקרה של סתירה או אי התאמה בין נוסח המודעה לבין מסמכי המכרז האמור במסמכי המכרז גובר.
כתובתנו באינטרנט:  www.moital.gov.il 

